
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1402 


30 Σεπτεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μίσθωση οικήματος για στέγαση του Προϊσταμένου 


του Γραφείου Τύπου Πεκίνου. 1 

Σύσταση στο Δήμο Καλαμάτας Ν. Μεσσηνίας Νομικού 
Προσώπου με την επωνυμία «Σχολική Επιτροπή Δη¬ 
μοτικού Σχολείου Σπερχογείας». 2 

Σύσταση στο Δήμο Καλαμάτας Ν. Μεσσηνίας Νομικού 
Προσώπου με την επωνυμία «Σχολική Επιτροπή 

Νηπιαγωγείου Σπερχογείας». 3 

Σύσταση Εκκλησιαστικού ιδρύματος υπό την επωνυ¬ 
μία «ΙΔΡΥΜΑ ΠΡΟΣΤΑΣΙΑΣ ΤΗΣ ΝΕΟΤΗΤΟΣ ΙΕΡΑΣ 
ΜΗΤΡΟΠΟΛΕΩΣ ΘΗΡΑΣ, ΑΜΟΡΓΟΥ ΚΑΙ ΝΗΣΩΝ 

Ή ΚΙΒΩΤΟΣ”». 4 

Σύσταση Εκκλησιαστικού Ιδρύματος υπό την επωνυ¬ 
μία «ΕΝΟΡΙΑΚΗ ΣΤΕΓΗ ΓΕΡΟΝΤΩΝ ΙΕΡΟΥ ΝΑΟΥ 
ΜΕΤΑΜΟΡΦΩΣΕΩΣ ΣΩΤΗΡΟΣ ΒΥΡΩΝΟΣ, ΤΗΣ ΙΕ¬ 
ΡΑΣ ΜΗΤΡΟΠΟΛΕΩΣ ΚΑΙΣΑΡΙΑΝΗΣ, ΒΥΡΩΝΟΣ 
ΚΑΙ ΥΜΗΤΤΟΥ». 5 


ΑΠΟΦΑΣΕΙ Σ 

Αριθ. 13800/Ζ/2591 (1) 

Μίσθωση οικήματος για στέγαση του Προϊσταμένου του 
Γραφείου Τύπου Πεκίνου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1 .Τις διατάξεις του Π.Δ. 181/1994 (ΦΕΚ 116/Α/ 
7.7.94) «Συγκρότηση της Γενικής Γραμματείας Τύπου 
και Πληροφοριών σε Υπουργείο Τύπου και Μέσων Μα¬ 
ζικής Ενημέρωσης και καθορισμός των αρμοδιοτήτων 
του». 

2. Τις διατάξεις του Π.Δ.258/1993 «Περί Οργανισμού 
της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης, όπως τροπο¬ 
ποιήθηκε με το Π.Δ.171/1994 (ΦΕΚ 108/Α/6.7.94). 


3. Τις διατάξεις του άρθρου 6 παράγραφος 10 του 
Ν.506/1976 (ΦΕΚ354/Α/30.12.1976) «Περί ρυθμίσεως θε¬ 
μάτων τινών της Γ ενικής Γ ραμματείας Τ ύπου και Πληρο¬ 
φοριών». 

4. Τις διατάξεις του άρθρου 22 του Ν. 2362/1995 «Περί 
Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις» (ΦΕΚ 247/Α/27.11.1995). 

5. Το Υπηρεσιακό Σημείωμα 208/21.2.2003 της Διεύ¬ 
θυνσης Υπηρεσιών Εξωτερικού, από το οποίο προκύ¬ 
πτει η ανάγκη για μίσθωση κατοικίας για τη στέγαση 
του Προϊσταμένου του Γ ραφείου Τύπου Πεκίνου, λόγω 
των ειδικών οικιστικών συνθηκών που επικρατούν στην 
Κίνα. 

6. Το γεγονός ότι, η δαπάνη που θα προκληθεί από την 
απόφαση αυτή σε βάρος του Προϋπολογισμού της Υπη¬ 
ρεσίας μας, ανέρχεται στο ποσό των είκοσι τεσσάρων χι¬ 
λιάδων (24.000) Ευρώ για το οικονομικό έτος 2003, και για 
τα επόμενα πέντε (5) έτη στο ποσό των εκατόν είκοσι χι¬ 
λιάδων (120.000) Ευρώ, όπως προκύπτει από το 146/ 
9.6.2003 Υπηρεσιακό Σημείωμα της Διεύθυνσης Οικονο¬ 
μικών Υπηρεσιών και θα αντιμετωπισθεί από τις πιστώσεις 
του ΚΑΕ 0813. 

7. Την απόφαση 1065956/863/Α0006/15.7.03 (ΦΕΚ 
985/Β/16.7.03) «Καθορισμός αρμοδιοτήτων των Υφυ¬ 
πουργών Οικονομικών», αποφασίζουμε: 

Εγκρίνουμε την μίσθωση οικήματος για στέγαση του 
Προϊσταμένου του Γ ραφείου Τύπου Πεκίνου, λόγω των 
ειδικών οικιστικών συνθηκών που επικρατούν στην Κίνα, 
προκειμένου να διασφαλισθεί η ευπρόσωπη, αξιοπρε¬ 
πής και ισότιμη έναντι των ομολόγων του παρουσία του 
ανωτέρω ως εκπροσώπου του Ελληνικού Κράτους, για 
την αποτελεσματικότερη προβολή των ελληνικών από¬ 
ψεων και της εν γένει εικόνας της χώρας μας στους δια¬ 
μορφωτές της κοινής γνώμης στη χώρα αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΤΥΠΟΥ ΚΑΙ ΜΕΣΩΝ 

ΚΑΙ ΟΙΚΟΝΟΜΙΚΩΝ ΜΑΖΙΚΗΣ ΕΝΗΜΕΡΩΣΗΣ 

ΝΙΚΟΣ ΦΑΡΜΑΚΗΣ ΧΡΗΣΤΟΣ ΠΡΩΤΟΠΑΠΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 9253 (2) 

Σύσταση στο Δήμο Καλαμάτας Ν. Μεσσηνίας Νομικού 
Προσώπου με την επωνυμία «Σχολική Επιτροπή Δημο¬ 
τικού Σχολείου Σπερχογείας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: (α) τωνπαρ. 6-15 του άρθρου 5 του Ν. 
1894/90 (ΦΕΚ 110/Α/27.8. 90) «Για την Ακαδημία Αθηνών 
και άλλες εκπαιδευτικές διατάξεις» (β) του άρθρου 203 
του Δημοτικού και Κοινοτικού Κώδικα (ΠΔ 410/95) και (γ) 
του Ν. 2503/97. 

2. Την 7092/97 (ΦΕΚ551/Β/98) απόφαση Γενικού Γραμ¬ 
ματέα Περιφέρειας Πελοποννήσου «Περί ανάθεσης κ' 
άσκησης αρμοδιοτήτων» 

3. Την ΕΣ.6391/25.4.90 απόφαση του Νομάρχη Μεσση¬ 
νίας με την οποία συστήθηκε η Σχολική Επιτροπή Δημοτι¬ 
κού Σχολείου - Νηπιαγωγείου Σπερχογείας όπως τροπο¬ 
ποιήθηκε με την 36098/22.1.93 απόφαση του Νομάρχη 
Μεσσηνίας. 

4. Την 248/2003 απόφαση του Δημοτικού Συμβουλίου 
Καλαμάτας με την οποία καταργείται το Ν.Π. «Σχολική 
Επιτροπή Δημοτικού Σχολείου-Νηπιαγωγείου Σπερχογεί- 
ας» και συστήνεται νέο με την επωνυμία «Σχολική Επιτρο¬ 
πή Δημοτικού Σχολείου Σπερχογείας». 

5. Το γεγονός ότι το Νηπιαγωγείο Σπερχογείας μετε- 
στεγάστηκε και κατά συνέπεια υφίσταται πλέον λόγος συ- 
στάσεως νέων σχολικών Επιτροπών ανεξαρτήτων μεταξύ 
τους, αποφασίζουμε: 

1. Καταργούμε το Νομικό Πρόσωπο με την επωνυμία 
«Σχολική Επιτροπή Δημοτικού Σχολείου - Νηπιαγωγείου 
Σπερχογείας» που είχε συσταθεί στο Δήμο Καλαμάτας 
Ν.Μεσσηνίας με την Εσ.6391/25.4.90 απόφαση του Νο¬ 
μάρχη Μεσσηνίας όπως τροποποιήθηκε με την 
36098/22.1.93 απόφαση του Νομάρχη Μεσσηνίας. 

2. Συνιστούμε στο Δ.Δ. Σπερχογείας του Δήμου Καλα¬ 
μάτας του Νομού Μεσσηνίας ίδιο Νομικό Πρόσωπο με 
την επωνυμία «ΣΧΟΛΙΚΗ ΕΠΙΤΡΟΠΗ ΝΗΠΙΑΓΩΓΕΙΟΥ 
ΣΠΕΡΧΟΓΕΙΑΣ». 

3. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου .αποχέτευσης, αναλώσιμων 
υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
του σχολείου και του κάθε είδους εξοπλισμού του. 

δ) Η εισήγηση προς την Διεύθυνση Πρωτοβάθμιας Εκ¬ 
παίδευσης για τον εφοδιασμό του σχολείου από τον Ορ¬ 
γανισμό Σχολικών Κτιρίων με επιπλέον εξοπλιστικά είδη 
και από το Υπουργείο Εθνικής Παιδείας και Θρησκευμά¬ 
των με βιβλία για τη σχολική βιβλιοθήκη. 

ε) Η διαχείριση των εσόδων από την ενδεχόμενη εκμε¬ 
τάλλευση του σχολικού Κυλικείου, και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας της σχολικής 
μονάδας. 

4. Το Νομικό Πρόσωπο διοικείται από δμελέςΔιοικητικό 
Συμβούλιο αποτελούμενο από: 

α) Το Δήμαρχο ή άλλο μέλος αιρετό ή μη που ορίζεται 
από αυτόν, ως Πρόεδρο. 

β) Τον εκάστοτε Διευθυντή του Δημοτικού Σχολείου, 


γ) Τον εκάστοτε εκπρόσωπο του Συλλόγου Γονέων και 
Κηδεμόνων. 

δ) Δύο δημότες, κατοίκους Δημοτικού Διαμερίσματος 
Σπερχογείας,οριζόμενους με απόφαση του Δημοτικού 
Συμβουλίου. 

Η θητεία του πρώτου Δ.Σ. του Νομικού Προσώπου λή¬ 
γει με τη λήξη της παρούσας δημοτικής περιόδου. 

Η θητεία των μελώντου Δ. Σ. ακολουθεί τη δημοτική πε¬ 
ρίοδο. Σε κάθε περίοδο πάντως η θητεία των μελών πα- 
ρατείνεται μέχρι την εγκατάσταση του νέου Διοικητικού 
Συμβουλίου (άρθρο203παρ.3 Π.Δ. 410/95). 

Κατά τη διάρκεια της θητείας τους τα μέλη του Διοικη¬ 
τικού Συμβουλίου δεν μπορούν να αντικατασταθούν με 
την επιφύλαξη των όρων της παρ. 4 του άρθρου 203 του 
Δ. Κ. Κ. Το Δ.Σ. εκλέγει Αντιπρόεδρο και Γραμματέα. 

5. Πόροι του νομικού προσώπου είναι: 

α. Ετήσια επιχορήγηση του Δήμου. 

β. Ετήσια επιχορήγηση του Κράτους. 

γ. Κάθε είδους εισφορές, δωρεές,κληρονομιές,κληρο¬ 
δοσίες. 

δ. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε. Πρόσοδοι από την περιουσία του. 

6. Λειτουργία Διοικητικού Συμβουλίου και Εποπτεία. 

Οι αντίστοιχες διατάξεις των άρθρων 198,199 και των 

παρ. 1,3 και 4του άρθρου 200 του Δ. Κ. Κ. εφαρμόζονται 
και στο Νομικό Πρόσωπο. 

7. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

8 α) Από τις διατάξεις αυτής της απόφασης προκαλείται 
δαπάνη σε βάρος του Προϋπολογισμού του Δήμου Καλα¬ 
μάτας ύψους 5.000 Ευρώ περίπου για το τρέχον οικονο¬ 
μικό έτος (2003) και 6.000 Ευρώ περίπου για κάθε ένα από 
τα επόμενα οικονομικά έτη. 

β) Για την ανωτέρω δαπάνη έχει εγγράφει πίστωση στον 
Προϋπολογισμό του Δήμου Καλαμάτας ύψους 737.000 
Ευρώ με τα στοιχεία Κ.Α. 211.6 (Το ποσό αυτό) αφορά 
όλες τις σχολικές επιτροπές του Δήμου). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 5 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Π. ΝΤΑΙΒΙΣ 
-♦- 

Αριθ. 9245 (3) 

Σύσταση στο Δήμο Καλαμάτας Ν. Μεσσηνίας Νομικού 
Προσώπου με την επωνυμία «Σχολική Επιτροπή Νη¬ 
πιαγωγείου Σπερχογείας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: (α) τωνπαρ. 6-15του άρθρου 5του Ν. 
1894/90 (ΦΕΚ 110/Α/27.8. 90) «Για την Ακαδημία Αθηνών 
και άλλες εκπαιδευτικές διατάξεις» (β) του άρθρου 203 
του Δημοτικού και Κοινοτικού Κώδικα (ΠΔ 410/95) και (γ) 
του Ν. 2503/97. 

2. Την 7092/97 απόφαση Γενικού Γραμματέα Περιφέ¬ 
ρειας Πελοποννήσου «Περί ανάθεσης κ’ άσκησης αρμο¬ 
διοτήτων». 

3. Την ΕΣ.6391/25.4.90 απόφασητου Νομάρχη Μεσσηνίας 
με την οποία συστήθηκε η Σχολική Επιτροπή Δημοτικού Σχο¬ 
λείου - Νηπιαγωγείου Σπερχογείας όπως τροποποιήθηκε με 
την 36098/22.1.93 απόφαση του Νομάρχη Μεσσηνίας. 

4. Την 249/2003 απόφαση του Δημοτικού Συμβουλίου 
Καλαμάτας με τις οποίες καταργείται το Ν. Π. « Σχολική 
Επιτροπή Δημοτικού Σχολείου Νηπιαγωγείου Σπερχογεί- 
ας» και συστήνεται νέο με την επωνυμία «Σχολική Επιτρο¬ 
πή Νηπιαγωγείου Σπερχογείας» αντιστοίχως. 

5. Το γεγονός ότι το Νηπιαγωγείο Σπερχογείας μετε- 
στεγάστηκε και κατά συνέπεια υφίσταται πλέον λόγος συ- 
στάσεως νέων σχολικών Επιτροπών ανεξαρτήτων μεταξύ 
τους, αποφασίζουμε: 

1. Καταργούμε το Νομικό Πρόσωπο με την επωνυμία 
«Σχολική Επιτροπή Δημοτικού Σχολείου - Νηπιαγωγείου 
Σπερχογείας» που είχε συσταθεί στο Δήμο «Καλαμάτας 
Ν.Μεσσηνίας με την Εσ.6391/25.4.90 απόφαση τσυ Νο¬ 
μάρχη Μεσσηνίας όπως τροποποιήθηκε με την 
36098/22.1.93 απόφαση του Νομάρχη Μεσσηνίας. 

2. Συνιστούμε στο Δ.Δ. Σπερχογείας του Δήμου Καλα¬ 
μάτας του Νομού Μεσσηνίας ίδιο Νομικό Πρόσωπο με 
την επωνυμία «ΣΧΟΛΙΚΗ ΕΠΙΤΡΟΠΗ ΝΗΠΙΑΓΩΓΕΙΟΥ 
ΣΠΕΡΧΟΓΕΙΑΣ». 

3. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης,φωτι¬ 
σμού,ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
του σχολείου και το κάθε Είδους εξοπλισμό του. 

δ) Η εισήγηση προς την Διεύθυνση Πρωτοβάθμιας Εκ¬ 
παίδευσης για τον εφοδιασμό του σχολείου από τον Ορ¬ 
γανισμό Σχολικών Κτιρίων με επιπλέον εξοπλιστικά είδη 
και από το Υπουργείο Εθνικής Παιδείας και Θρησκευμά¬ 
των με βιβλία για τη σχολική βιβλιοθήκη. 

ε) Η διαχείριση των εσόδων από την ενδεχόμενη εκμε¬ 
τάλλευση του σχολικού Κυλικείου, και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της Διοικητικής λειτουργίας της σχολικής 
μονάδας. 

4. Το Νομικό Πρόσωπο διοικείται από δμελές Διοικητικό 
Συμβούλιο αποτελούμενο από: 

α) Το Δήμαρχο ή άλλο μέλος αιρετό ή μη που ορίζεται 
από αυτόν, ως Πρόεδρο, 
β) Τον εκάστοτε Διευθυντή του Νηπιαγωγείου, 
γ) Τον εκάστοτε εκπρόσωπο του Συλλόγου Γονέων και 
Κηδεμόνων και αν δεν υπάρχει, ένα δημότη,κάτοικο Δη¬ 
μοτικού Διαμερίσματος Σπερχογείας, οριζόμενο με από¬ 
φαση του Δημοτικού Συμβουλίου. 

δ) Δύο δημότες, κατοίκους Δημοτικού Διαμερίσματος 
Σπερχογείας,οριζόμενους με απόφαση του Δημοτικού 
Συμβουλίου. 

Η θητεία του πρώτου Δ.Σ. του νομικού προσώπου λήγει 
με τη λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική πε¬ 
ρίοδο. Σε κάθε περίπτωση πάντως η θητεία των μελών πα- 
ρατείνεται μέχρι την εγκατάσταση του νέου Διοικητικού 
Συμβουλίου (άρθρο 203 παρ. 3 Π.Δ.410/95). 

Κατά τη διάρκεια της θητείας τους τα μέλη του Διοικη¬ 
τικού Συμβουλίου δεν μπορούν να αντικατασταθούν με 
την επιφύλαξη των όρων της παρ. 4 του άρθρου 203 του 
Δ. Κ. Κ. Το Δ.Σ. εκλέγει Αντιπρόεδρο και Γραμματέα. 


5. Πόροι του νομικού προσώπου είναι: 

α. Ετήσια επιχορήγηση του Δήμου. 

β. Ετήσια επιχορήγηση του Κράτους. 

γ. Κάθε είδους εισφορές,δωρεές,κληρονομιές,κληρο¬ 
δοσίες. 

δ. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε. Πρόσοδοι από την περιουσία του. 

6. Λειτουργία Διοικητικού Συμβουλίου και Εποπτεία. 

Οι αντίστοιχες διατάξεις των άρθρων 198, 199 και των 
παρ. 1,3 και 4 του άρθρου 200 του Δ. Κ. Κ. εφαρμόζονται 
και στο Νομικό Πρόσωπο. 

7. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

8 α) Από τις διατάξεις αυτής της απόφασης προκαλείται 
δαπάνη σε βάρος του Προϋπολογισμού του Δήμου Καλα¬ 
μάτας ύψους 2.500 Ευρώ περίπου για το τρέχον οικονο¬ 
μικό έτος (2003) και3.500 Ευρώ περίπου για κάθε ένα από 
τα επόμενα οικονομικά έτη. 

β) Γιατην ανωτέρω δαπάνη έχει εγγράφει πίστωση στον 
Προϋπολογισμό του Δήμου Καλαμάτας ύψους 737.000 
Ευρώ με τα στοιχεία Κ.Α. 211.6 (Το ποσό αυτό αφορά 
όλες τις σχολικές επιτροπές του Δήμου). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 5 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Π. ΝΤΑΙΒΙΣ 
-♦- 

Αριθ. 2723/1828 (4) 

Σύσταση Εκκλησιαστικού ιδρύματος υπό την επωνυμία 
«ΙΔΡΥΜΑ ΠΡΟΣΤΑΣΙΑΣ ΤΗΣ ΝΕΟΤΗΤΟΣ ΙΕΡΑΣ ΜΗ- 
ΤΡΟΠΟΛΕΩΣ ΘΗΡΑΣ, ΑΜΟΡΓΟΥ ΚΑΙ ΝΗΣΩΝ Ή ΚΙ¬ 
ΒΩΤΟΣ”». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Η Διαρκής Ιερά Σύνοδος της Εκκλησίας της Ελλάδος, 
έχουσα υπ’ όψει: 

1. Τας διατάξεις των άρθρων 29 παραγρ. 2 και 59 παρα- 
γρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος», 

2. Τας υποχρεώσεις της Ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υφισταμένας Κοινωνικός και πνευματικός ανά- 
γκας της Ιερός Μητροπόλεως Θήρας, Αμοργού και Νή¬ 
σων. 

4. Την302/24.2.2003 Πρότασιντου Σεβασμιωτάτου Μη¬ 
τροπολίτου Θήρας, Αμοργού και Νήσων Επιφανίου. 

5. Την από 28.7.2003 Γνωμάτευσιντου Νομικού Γ ραφεί¬ 
ου της Νομικής Υπηρεσίας της Εκκλησίας της Ελλάδος. 

6. Την από 4.9.2003 Απόφασιν Αυτής, αποφασίζει: 

Συνιστά εις την Ιερόν Μητρόπολιν Θήρας, Αμοργού και 

Νήσων Εκκλησιαστικόν Ίδρυμα υπό την επωνυμίαν : 
«ΙΔΡΥΜΑ ΠΡΟΣΤΑΣΙΑΣ ΤΗΣ ΝΕΟΤΗΤΟΣ ΙΕΡΑΣ ΜΗΤΡΟ- 
ΠΟΛΕΩΣ ΘΗΡΑΣ, ΑΜΟΡΓΟΥ ΚΑΙ ΝΗΣΩΝ Ή ΚΙΒΩΤΟΣ”, 
το οποίον θα λειτουργή ως εξηρτημένη Υπηρεσία του Νο- 

μικου Προσώπου της Ιεράς Μητροπόλεως Θήρας, Αμορ¬ 
γού και Νήσων και θα εδρεύη εις τα Γραφεία της Ιεράς 
Μονής Προφήτου Ηλιού Θήρας. Η οργάνωσις, διοίκησις, 
διαχείρισις και λειτουργία του Ιδρύματος τούτου θα διέ- 
πεται από τας διατάξεις του επομένου Κανονισμού : 


ΚΑΝΟΝΙΣΜΟΣ 

ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΜΕ ΤΗΝ ΕΠΩΝΥΜΙΑ 
«ΙΔΡΥΜΑ ΠΡΟΣΤΑΣΙΑΣ ΝΕΟΤΗΤΑΣ 
ΤΗΣ ΙΕΡΑΣ ΜΗΤΡΟΠΟΛΕΩΣ 
ΘΗΡΑΣ ΑΜΟΡΓΟΥ ΚΑΙ ΝΗΣΩΝ 
Ή ΚΙΒΩΤΟΣ”». 

Άρθρο 1 

Σύσταση - Επωνυμία - Νομική Υπόσταση 

Συνίσταται στην Ιερά Μητρόπολη Θήρας, Αμοργού και 
Νήσων Εκκλησιαστικό Ίδρυμα με την επωνυμία «ΙΔΡΥΜΑ 
ΠΡΟΣΤΑΣΙΑΣ ΝΕΟΤΗΤΑΣ ΙΕΡΑΣ ΜΗΤΡΟΠΟΛΗΣ ΘΗΡΑΣ 
ΑΜΟΡΓΟΥ ΚΑΙ ΝΗΣΩΝ Ή ΚΙΒΩΤΟΣ”». 

Το Ίδρυμα είναι μη κερδοσκοπικού χαρακτήρα και απο¬ 
τελεί αυτοτελή Υπηρεσία του Νομικού Προσώπου της Ιε¬ 
ράς Μητροπόλεως Θήρας, Αμοργού και Νήσων, με έδρα 
τα Γ ραφεία της Ιεράς Μονής Προφήτου Ηλιού του Θεσβί- 
του Θήρας. 

Άρθρο 2 
Σκοποί και Μέσα 

Σκοποίτου Εκκλησιαστικού Ιδρύματος είναι η επίτη βά¬ 
σει των ορθοδόξων αρχών, προστασία της νεότητας και 
κυρίως των παιδιών και εφήβων, οι οποίοι είναι σωματικά 
ή ψυχικά κακοποιημένοι (μέσα ή έξω από την οικογένεια) 
ή απειλούνται σοβαρά από κακοποίηση ή γενικότερα ευ- 
ρίσκεται σε κίνδυνο η σωματική, ψυχική και κοινωνική 
τους κατάσταση υγεία και οι οποίοι κατοικούν ή προσωρι¬ 
νά διαμένουν στην περιοχή της Ιεράς Μητροπόλεως, η 
οποία εκτείνεται στις νήσους Θήρα, Ιο, Αμοργό, Ανάφη, 
Θηρασία, Ηράκλειά, Σχινούσα, Δονούσα και Κουφονήσι. 

Ειδικότερα το Ίδρυμα περιλαμβάνει τα εξής Κέντρα με 
δυνατότητα περαιτέρω ανάπτυξής τους: 

α. Κέντρο στέγασης και προστασίας των νέων, οι οποί¬ 
οι ευρίσκονται σε κίνδυνο μέχρι να επιληφθούν οι αρμό¬ 
διες αρχές. 

β. Κέντρο για την προαγωγή της σωματικής και ψυχικής 
υγείας των νέων, και 

γ. Κέντρο για την υποβοήθηση της βασικής εκπαίδευ¬ 
σης και επαγγελματικής αποκατάστασης των νέων. 

Άρθρο 3 

Διοίκηση 

Το Ίδρυμα διοικείται από εννεαμελές Διοικητικό Συμ¬ 
βούλιο του οποίου ο Πρόεδρος είναι ο εκάστοτε Σεβα- 
σμιώτατος Μητροπολίτης Θήρας, Αμοργού και Νήσων, 
αναπληρούμενος από τον εκάστοτε Ηγούμενο της Ιεράς 
Μονής Προφήτου Ηλιού του Θεσβίτου της νήσου Θήρας. 

Τα μέλη του Διοικητικού Συμβουλίου (Δ.Σ.) διορίζονται 
μετριετή θητεία απότονΣεβασμιώτατο Μητροπολίτη Θή¬ 
ρας, Αμοργού και Νήσων. Τα μέλη, κληρικοί και λαϊκοί, κά¬ 
τοικοι της Νήσου Θήρας, είναι επανεκλέξιμα και δύνανται 
να αντικατασταθούν οποτεδήποτε. 

Το Δ.Σ. έπειτα από πρόταση του Προέδρου ορίζει τον 


Γ ραμματέα, τον Ταμία, τον Γ ενικό Διευθυντή και τους Δι¬ 
ευθυντές των Κέντρων και εγκρίνει την πρόσληψη του πα¬ 
ντός είδους προσωπικού. 

Οι αρμοδιότητες του Γενικού Διευθυντού, των Διευθυ¬ 
ντών των Κέντρων και ο τρόπος λειτουργίας του Ιδρύμα¬ 
τος θα καθορισθούν με Εσωτερικό Κανονισμό, ο οποίος 
θα καταρτισθεί εντός του έτους από της δημοσιεύσεως 
του παρόντος υπό του Δ.Σ. 

Ο Γ ενικός Διευθυντής παρίσταται στις συνεδρίες του 
Δ.Σ. άνευ ψήφου. 

Άρθρο 4 

Πόροι του Ιδρύματος 

Πόροι του Ιδρύματος είναι: 

1. Η ετήσια επιχορήγηση της Ιεράς Μητρόπολης Θή¬ 
ρας, Αμοργού και Νήσων και λοιπών νομικών προσώπων 
ή Οργανισμών της Εκκλησίας. 

2. Οι πρόσοδοι από εράνους, οι οποίοι διενεργούνται 
από την Ιερά Μητρόπολη Θήρας, Αμοργού και Νήσων. 

3. Οι δωρεές πόσης φύσεως σε χρήμα, κινητά ή ακίνη¬ 
τα. 

4. Οι επιδοτήσεις πόσης φύσεως από διεθνείς Οργανι¬ 
σμούς ή από την εκπόνηση προγραμμάτων επιδοτουμέ- 
νων από την Ευρωπαϊκή Ένωση. 

5. Οι εθελοντικές προσφορές από συνδρομητές για 
τους σκοπούς του Ιδρύματος. 

6. Κάθε άλλο νόμιμο έσοδο, μη προβλεπόμενο κατά τα 
ανωτέρω, που εξυπηρετεί τους σκοπούς του Ιδρύματος. 

7. Η πόσης φύσεως περιουσία του Ιδρύματος αποτελεί 
περιουσία του νομικού προσώπου της Ιεράς Μητρόπολης 
Θήρας, Αμοργού και νήσων, προοριζόμενη, εφόσον χρό¬ 
νον υφίσταται το Ίδρυμα για την εκπλήρωση των σκοπών 
αυτού. 

Άρθρο 5 
Προσωπικό 

1. Το Ίδρυμα λειτουργεί κατά κανόνα με εθελοντές, οι 
οποίοι θα εκπαιδεύονται καταλλήλως για την εκπλήρωση 
των σκοπώντου Ιδρύματος. Μόνον όπου δεν καλύπτονται 
οι ανάγκες από εθελοντική εργασία το Ίδρυμα μπορεί να 
προσλαμβάνει έμμισθο προσωπικό, σύμφωνα με τις δια¬ 
τάξεις του παρόντος. 

2. Ειδικότερα το Ίδρυμα θα στελεχώνεται από ιερείς, 
επιστήμονες εξειδικευμένους στον τομέα προστασίας 
της νεότητας, εκπαιδευτικούς, γονείς, μαθητές και λοι¬ 
πούς οι οποίοι επιθυμούν να προσφέρουν τις υπηρεσίες 
τους για την ευόδωση των σκοπών του Ιδρύματος. 

3. Το Δ.Σ. για την πρόσληψη του προσωπικού συγκροτεί 
εκάστοτε ειδική Επιτροπή στην οποία προεδρεύει ο εκά¬ 
στοτε Ηγούμενος της Ιεράς Μονής Προφήτου Ηλιού του 
Θεσβίτου της νήσου Θήρας. Τα οριζόμενα εκάστοτε μέλη 
της Επιτροπής δεν δικαιούνται να αναλάβουν έμμισθη θέ¬ 
ση στο Ίδρυμα. 

4. Το έμμισθο προσωπικό προσλαμβάνεται με σύμβαση 
εργασίας ορισμένου χρόνου ή αορίστου διάρκειας ή με 
συμβάσεις έργου ή άλλη σχέση παροχής υπηρεσιών 
ελευθερίων επαγγελμάτων κατόπιν αποφάσεως του Δ.Σ. 

Άρθρο 6 

Επιστημονική Επιτροπή 

1. Η Επιστημονική Επιτροπή συγκροτείται με εισήγηση 
του Δ.Σ. του Ιδρύματος και απόφαση του Σεβασμιωτάτου 
Μητροπολίτου Θήρας, Αμοργού και Νήσων με ενιαύσιο 

τουλάχιστον θητεία η οποία μπορεί να ανανεώνεται, στην 
οποία προεδρεύει ο εκάστοτε Ηγούμενος της Ιεράς Μο¬ 
νής Προφήτου Ηλιού του Θεσβίτου της νήσου Θήρας 

2. Έργο της Επιτροπής είναι η διαρκής παρακολούθη¬ 
ση και αξιολόγηση των Κέντρωντου Ιδρύματος καιη ανα¬ 
φορά στο Δ.Σ. με σκοπό την αποτελεσματική λειτουργία 
του Ιδρύματος. 

3. Επίσης το Δ.Σ. μπορεί να παραπέμπει ερωτήματα 
προς την Επιστημονική Επιτροπή η οποία θα γνωμοδοτεί 
επ’ αυτών προς το Δ.Σ. 

Άρθρο 7 

Τηρούμενα Βιβλία 

Το Ίδρυμα τηρεί τα επόμενα βιβλία, τα οποία ευρίσκο- 
νται στα Γραφεία της Γραμματείας στην Ιερά Μονή Προ¬ 
φήτου Ηλιού του Θεσβίτου, στη νήσο Θήρα. 

α. Βιβλίο Κτηματολογίου, στο οποίο καταχωρείται η κι¬ 
νητή και ακίνητη περιουσία αυτού, καθώς και τα παραχω- 
ρούμενα κατά χρήση ακίνητα και κινητά με ειδική ένδειξη 
για τον χρόνο και τους όρους παραχώρησης, 
β. Βιβλίο Πρωτοκόλλου, 
γ. Βιβλίο Αποφάσεων Δ.Σ. (Πρακτικά) 
δ. Βιβλίο Αποθήκης 
ε. Βιβλίο Ταμείου (Εσόδων Εξόδων) 
στ. Στέλεχος τριπλοτύπων αποδείξεων εισπράξεως και 
ζ. Στέλεχος διπλοτύπων ενταλμάτων πληρωμής. 

Τα ανωτέρω πρέπει να φέρουν αρίθμηση το καθ' ένα κα¬ 
τά φύλλο και να είναι θεωρημένα από την Ιερά Μητρόπο¬ 
λη Θήρας, Αμοργού και Νήσων. 

Άρθρο 8 

Γ ραφείο Γ ραμματειακής και Οικονομικής Διαχείρισης 

1. Για την εύρυθμη λειτουργία του Ιδρύματος συστήνε- 
ται γραφείο γραμματειακής και λογιστικής εξυπηρέτη¬ 
σης, το οποίο θα λειτουργεί σύμφωνα με τον ανωτέρω 
μνημονευόμενο Εσωτερικό Κανονισμό το οποίο φιλοξε¬ 
νείται στην Ιερά Μονή Προφήτου Ηλιού του Θεσβίτου, με 
την ευθύνη του εκάστοτε Ηγουμένου της. 

2. Ο οικονομικός και κάθε άλλος έλεγχος διενεργείται 
από την Ιερά Μητρόπολη Θήρας, Αμοργού και Νήσων, 
σύμφωνα με τις κείμενες διατάξεις ή μετά από απόφαση 
του Μητροπολιτικού Συμβουλίου από ειδική Οικονομική 
Επιτροπή. 

3. Το Ίδρυμα μπορεί να συνεργασθεί με Εταιρείες Αστι¬ 
κού Δικαίου μη κερδοσκοπικού χαρακτήρα για παρεμφε¬ 
ρείς σκοπούς έπειτα από απόφαση του Δ.Σ. 

Άρθρο 9 

Προϋπολογισμός Απολογισμός. 

1. Το τέλος εκάστου έτους συντάσσεται ο Απολογισμός 
του Ιδρύματος. Επίσης στο τελευταίο δίμηνο εκάστου 
έτους καταρτίζεται ο προϋπολογισμός του επομένου 
έτους. 

2. Για το πρώτο έτος λειτουργίας ο χρόνος παρατείνε- 
ται μέχρι του τέλους του επομένου έτους. 

3.0 Απολογισμός και ο Προϋπολογισμός καταρτίζονται 
υπό του Διοικητικού Συμβουλίου και εγκρίνονται υπό του 
Μητροπολιτικού Συμβουλίου. 

Άρθρο 10 

Διάλυση 

1. Το "Ιδρυμα δύναται να διαλυθεί με απόφαση της ΔΙΣ 
κατά την διαδικασία του άρθρου 29 παρ. 2 του Ν.590/77 


και ύστερα από αιτιολογημένη απόφαση του Δ.Σ. που 
λαμβάνεται με παρουσία επτά έκτων μελώντου, μετά από 
αρχική πρόταση καιτελική απόφαση του Σεβασμιωτάτου 
Μητροπολίτου της I. Μητροπόλεως Θήρας, Αμοργού και 
Νήσων. 

2. Στην περίπτωση αυτή η κινητή και ακίνητη περιουσία 
του Ιδρύματος που είναι υπηρεσία της I. Μητροπόλεως 
εξακολουθεί να ανήκει σε αυτήν. 

3. Ο παρών Κανονισμός τροποποιείται κατά την διαδι¬ 
κασία του προηγουμένου άρθρου. 

Άρθρο 11 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως και το Περιοδικό "Εκ¬ 
κλησία". 

Άρθρο 12 

Από τις διατάξεις του παρόντος Κανονισμού προκαλεί- 
ται δαπάνη σε βάρος του προϋπολογισμού του Νομικού 
Προσώπου της Ιεράς Μητροπόλεως Θήρας, Αμοργού και 
Νήσων, το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 2003 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 

-♦- 

Αριθ. 2724/1797 (5) 

Σύσταση Εκκλησιαστικού Ιδρύματος υπό την επωνυμία 
«ΕΝΟΡΙΑΚΗ ΣΤΕΓΗ ΓΕΡΟΝΤΩΝ ΙΕΡΟΥ ΝΑΟΥ ΜΕΤΑ- 
ΜΟΡΦΩΣΕΩΣ ΣΩΤΗΡΟΣ ΒΥΡΩΝΟΣ, ΤΗΣ ΙΕΡΑΣ ΜΗ- 
ΤΡΟΠΟΛΕΩΣ ΚΑΙΣΑΡΙΑΝΗΣ, ΒΥΡΩΝΟΣ ΚΑΙ ΥΜΗΤ¬ 
ΤΟΥ». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Η Διαρκής Ιερά Σύνοδος της Εκκλησίας της Ελλάδος, 
έχουσα υπ’ όψει: 

1. Τα θεία περί αγάπης του Κυρίου παραγγέλματα, την 
διηνεκή φιλάνθρωπον Πράξιντης Αγίας ημών Εκκλησίας 
την εκδηλουμένην δι έργων αγάπης, ευποίίας και συμπα- 
ραστάσεως προς τα πάσχοντα μέλη αυτής, 

2. Τας διατάξεις της παραγρ. 2 άρθρου 29 του Νόμου 
590/1977 «Περί Καταστατικού Χάρτου της Εκκλησίας της 
Ελλάδος», 

3. Την 7/20.6.2003 Πράξιντου Εκκλησιαστικού Συμβου¬ 
λίου του Ιερού Ναού Μεταμορφώσεως Βύρωνος, 

4. Την 131/23.6.2003 Απόφασιν του Μητροπολιτικού 
Συμβουλίου, 

5. Την Φ.3/1/545/30.6.2003 Πρότασιντου Σεβασμιωτά- 
του Μητροπολίτου Καισαριανής, Βύρωνος και Υμηττού 
Δανιήλ, 

5. Την από 20.7.2003 Γνωμάτευσιν της Νομικής Υπηρε¬ 
σίας της Εκκλησίας της Ελλάδος, 

6. Την από 4.9.2003 Απόφασιν Αυτής, αποφασίζει: 

Την σύστασιν και λειτουργίαν Εκκλησιαστικού Ιδρύμα¬ 
τος, υπό την επωνυμίαν: «ΕΝΟΡΙΑΚΗ ΣΤΕΓΗ ΓΕΡΟΝΤΩΝ 
ΤΟΥ ΙΕΡΟΥ ΝΑΟΥ ΜΕΤΑΜΟΡΦΩΣΕΩΣ ΤΟΥ ΣΩΤΗΡΟΣ 
ΒΥΡΩΝΟΣ ΤΗΣ ΙΕΡΑΣ ΜΗΤΡΟΠΟΛΕΩΣ ΚΑΙΣΑΡΙΑΝΗΣ, 
ΒΥΡΩΝΟΣ ΚΑΙ ΥΜΗΤΤΟΥ». 

Τ ο Ίδρυμα τούτο τελεί υπό την διοίκησιν, την εποπτείαν 
και τον έλεγχον της Ιεράς Μητροπόλεως Καισαριανής, 




19582 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Βύρωνος και Υμηττού, πάντα δε τα αφορώντα εις την δι- 
οίκησιν και λειτουργίαν αυτού καθορίζονται δια του επο¬ 
μένου Κανονισμού : 


ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
«ΕΝΟΡΙΑΚΗ ΣΤΕΓΗ ΓΕΡΟΝΤΩΝ» 

ΤΟΥ ΙΕΡΟΥ ΝΑΟΥ 

ΤΗΣ ΜΕΤΑΜΟΡΦΩΣΕΩΣ ΤΟΥ ΣΩΤΗΡΟΣ 

ΒΥΡΩΝΟΣ 

ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΑΙΣΑΡΙΑΝΗΣ, ΒΥΡΩΝΟΣ ΚΑΙ ΥΜΗΤΤΟΥ 

Άρθρον1 

Σύσταση 

Στον Ιερό Ενοριακό Ναό της Μεταμορφώσεως του Σω- 
τήρος Βύρωνοςτης Ιερός Μητροπόλεως Καισαριανής, Βύ¬ 
ρωνος και Υμηττού του Νομού Αττικής, συνίσταται Εκκλη¬ 
σιαστικόν Ίδρυμα με την επωνυμία: «Ενοριακή Στέγη Γε¬ 
ρόντων Ιερού Ενοριακού Ναού Μεταμορφώσεως του 
Σωτήρος Βύρωνος (Ν.Π.Δ.Δ.) της Ιερός Μητροπόλεως 
Καισαριανής, Βύρωνος καιΥμηττού"του Νομού Αττικής, το 
οποίο θα λειτουργήσει ως εξηρτημένη υπηρεσία του Ιερού 
Ενοριακού Ναού αυτοτελούς διαχειρίσεως (μη κερδοσκο¬ 
πικού χαρακτή ρα) και θα τελεί υπό τον έλεγχον και τη ν επο- 
πτεία του Εκκλησιαστικού Συμβουλίου του Ιερού Ενορια- 
κού Ναού και της Ιερός Μητροπόλεως. Το Ίδρυμα εδρεύει 
και στεγάζεται στο ακίνητο που ανήκει στον Ιερό Ενοριακό 
Ναό Μεταμορφώσεως του Σωτήρος και ευρίσκεται επίτης 
οδού Αντιταύρου αριθ. 4 του Δήμου Βύρωνα Αττικής. 

Άρθρον 2 
Σκοπός 

Σκοπός του Ιδρύματος είναι η λειτουργία αυτού ως χώ¬ 
ρου φιλοξενίας, περιθάλψεως και προστασίας συναν¬ 
θρώπων μας της τρίτης ηλικίας, ανδρών και γυναικών, 
που έχουν ανάγκη και ζητούν προστασία από την Εκκλη¬ 
σία. Θα βρίσκουν σ’ αυτό καταφυγή, σίτιση καθημερινή 
και ιατροφαρμακευτική καθώς και κάθε άλλη περίθαλψη 
και προστασία κατά την δυνατότητα αυτού. Το Ίδρυμα θα 
δέχεται ηλικιωμένους από την περιοχή της άνω ενορίας 
και εφ’ όσον υπάρχει δυνατότητα και από την υπόλοιπη 
Μητροπολιτική περιφέρεια, οι οποίοι θα αποτελούν τους 
εσωτερικούς τροφίμους. Το Διοικητικό Συμβούλιο του 
Ιδρύματος θα εξετάζει τις αιτήσεις προσλήψεως τροφί¬ 
μων. 

Άρθρον 3 

Διοικητικό Συμβούλιο 

Το Εκκλησιαστικό Ίδρυμα διοικείται από επταμελές Δι¬ 
οικητικό Συμβούλιο υπάτην Προεδρίατου Μητροπολίτου 
Καισαριανής Βύρωνος και Υμηττού, αναπληρουμένου σε 
όλα τα καθήκοντά του από έναν (1) από τους εκάστοτε 
Εφημερίους του Ιερού Ναού της Μεταμορφώσεως του 
Σωτήρος Βύρωνος και έξι (6) ευσεβείς λαϊκούς, άνδρες 
και γυναίκες, από τους οποίους ένας (1) να είναι εκκλη¬ 
σιαστικός Σύμβουλος του Ιερού Ναού και ένας (1) μέλος 
της Διοικούσης Επιτροπής του «Ενοριακού Ταμείου Φι¬ 
λανθρωπίας» (Ε.Τ.Φ.) του Ιερού Ναού Μεταμορφώσεως 
του Σωτήρος. 

Τα μέλη του Διοικητικού Συμβουλίου ορίζονται από το 
Μητροπολιτικό Συμβούλιο. 


Η θητεία των μελών του Διοικητικού Συμβουλίου είναι 
τριετής εκτός του Προέδρου και του αναπληρωτού του, 
χωρίς να αποκλείεται ο επαναδιορισμός μελών σε αυτό, 
εφ’ όσον επιδεικνύουν εξαιρετικό ζήλο και φροντίδα για 
το Ίδρυμα. 

Σε περίπτωση κενώσεως της θέσεως του Εφημερίου, 
αναπληρωτού του Προέδρου του Ιδρύματος, καθήκοντα 
προσωρινού αναπληρωτού Προέδρου, ασκεί ο Πρόε¬ 
δρος του Εκκλησιαστικού Συμβουλίου του Ιερού Ναού 
μέχριτου διορισμού νέου Εφημερίου ως μέλουςτου Διοι¬ 
κητικού Συμβουλίου. 

Το Διοικητικό Συμβούλιο βρίσκεται σε απαρτία εφ’ όσον 
είναι παρόντα το ήμισυ του αριθμού των μελών, πλέοντου 
ενός, συμπεριλαμβανομένου και του Προέδρου. Ο Σεβα- 
σμιώτατος Μητροπολίτης η ο αναπληρωτής του, προε- 
δρεύειτου Διοικητικού Συμβουλίου ως Επόπτης του Ιδρύ¬ 
ματος και συγκαλεί αυτό τακτικώς μία φορά τον μήνα για 
την εξέταση των θεμάτων του Ιδρύματος και εκτάκτως 
οσάκις δεήσει. 

Κατά την πρώτη συνεδρίαση το Διοικητικό Συμβούλιο 
ορίζει τον Γραμματέα και τον Ταμία αυτού. 

Άρθρον 4 
Εκπροσώπηση 

Το Εκκλησιαστικό Ίδρυμα εκπροσωπείται ενώπιον πό¬ 
σης φύσεως Δικαστηρίων και Δημοσίων Διοικητικών εν 
γένει Αρχών, καθώς και στις συναλλαγές του με φυσικά 
και νομικά πρόσωπα, από τον Πρόεδρο του Διοικητικού 
Συμβουλίου, ο οποίος υπογράφει τα πόσης φύσεως έγ¬ 
γραφα και συμβάσεις και τον οποίο, όταν απουσιάζει ή 
κωλύεται, τον αντικαθιστά ο Αναπληρωτής του. 

Το Διοικητικό Συμβούλιο δύναται κατόπιν αποφάσεώς 
του να αναθέτει για περιπτώσεις που κρίνει αναγκαίο και 
σε άλλα μέλη να εκπροσωπήσουν το Ίδρυμα. 

Άρθρον 5 
Αρμοδιότητες 

Ο Πρόεδρος του Εκκλησιαστικού Ιδρύματος ή ο ανα¬ 
πληρωτής αυτού, συγκαλεί το Διοικητικό Συμβούλιο σε 
συνεδρίαση και προεδρεύει αυτού, προ'ΐσταται στις υπη¬ 
ρεσίες του, ασκεί την γενική εποπτεία και τον έλεγχο της 
λειτουργίας του. Εκπροσωπείτο Εκκλησιαστικό Ίδρυμα, 
όπως αναφέρεται στο προηγούμενο άρθρο και φροντίζει 
για τα συμφέροντα αυτού, σύμφωνα με τις διατάξεις των 
νόμωντου Κράτους και του παρόντος Κανονισμού και με 
τις αποφάσεις του Διοικητικού Συμβουλίου. 

Παραγγέλλει μαζί με το Διοικητικό Συμβούλιο την πλη¬ 
ρωμή των εξόδων του Προϋπολογισμού και κάθε άλλη 
έκτακτη δαπάνη και φροντίζει για την τήρηση ακριβώς 
των διατάξεων που ισχύουν κάθε φορά και αναφέρονται 
στα Ιδρύματα. 

Εισηγείται στο Διοικητικό Συμβούλιο τα θέματα που 
πρέπει να συζητηθούν και να ληφθούν γι’ αυτά αποφάσεις 
και τις εκτελεί. 

Ο Γραμματέας διεξάγει την αλληλογραφία, τηρεί και 
φυλάσσει τα βιβλία του Ιδρύματος, τηρεί και καταγράφει 
τα Πρακτικά συνεδριάσεως του Διοικητικού Συμβουλίου. 

Ο Ταμίας εισπράττει τα έσοδα του Ιδρύματος και ενερ¬ 
γεί όλες τις πληρωμές, εκδίδει τα προβλεπόμενα αποδει¬ 
κτικά, είτε Γραμμάτια εισπράξεως, είτε Εντολές πληρω¬ 
μών, τηρεί τα βιβλία Ταμείου και άπαντα τα αποδεικτικά 
της οικονομικής διαχειρίσεως. Ο έλεγχος της διαχειρίσε¬ 
ως διεξάγεται από το Μητροπολιτικό Συμβούλιο. 

Άρθρον 6 

Αρμοδιότητες Διοικητικού Συμβουλίου Μητροπολίτου 

Το Διοικητικό Συμβούλιο έχειτην ευθύνη της καλής λει¬ 
τουργίας του Ιδρύματος, εποπτεύει στο προσωπικό καιτο 
διορίζει, εγκρίνει τις δαπάνες, αποδέχεται τις δωρεές και 
καταρτίζει τον προϋπολογισμό και απολογισμό τους 
οποίους υποβάλλει στο Μητροπολιτικό Συμβούλιο προς 
έγκρισι, όπως ορίζουν ο 8/1979 Κανονισμός της Ιερός Συ¬ 
νόδου της Εκκλησίας της Ελλάδος «Περί Ιερών Ναών και 
Ενοριών» (Φ.Ε.Κ. τ.Α, Λ/1980) και ο Νόμος 590/1977 «Πε¬ 
ρί του Καταστατικού Χάρτου της Εκκλησίας της Ελλά¬ 
δος». 

Για οποιοδήποτε θέμα, το οποίο δεν προβλέπεται από 
τον παρόντα Κανονισμό για την διοίκηση και διαχείριση 
του Ιδρύματος αποφασίζει ο Σεβασμιώτατος Μητροπολί¬ 
της Καισαριανής, Βύρωνος και Υμηττού. 

Άρθρον 7 

Εσωτερικός Κανονισμός 

Το Διοικητικό Συμβούλιο του Ιδρύματος, συντάσσει τον 
Εσωτερικό Κανονισμό λειτουργίας, ο οποίος εγκρίνεται 
από τον Σεβασμιώτατο Μητροπολίτη Καισαριανής, Βύ¬ 
ρωνος και Υμηττού. 

Άρθρον 8 
Πόροι 

1. Οι πόροι του Εκκλησιαστικού Ιδρύματος είναι: 
α) Οι κρατικές επιχορηγήσεις. 

β) Μισθώσεις από τυχόν ακίνητα, 
γ) Εισφορές, δωρεές, κληρονομιές, κληροδοσίες, συντά¬ 
ξεις των τροφίμων και λοιπές πάσης φύσεως προσφορές. 

δ) Προσφορές Συλλόγων, Σωματείων, Συνδέσμων, 
Ν.Π.Δ.Δ., Ν.Π.Ι.Δ., Ιδρυμάτων από την περιφέρεια Βύρω¬ 
νος και εκτός αυτής. 

ε) Επιχορηγήσεις του «Κ.Τ.Φ.»της Ιεράς Μητροπόλεως 
Καισαριανής, Βύρωνος και Υμηττού Μητροπόλεως και 
των «Ε.Τ.Φ.» των Ιερών Ναών και Ιερών Μονών. 

στ) Επιχορηγήσεις του Ιδρύματος Συμπαραστάσεως 
Γήρατος Σκέπη Αγίας Αικατερίνης" της Ιεράς Μητροπό¬ 
λεως Καισαριανής, Βύρωνος και Υμηττού. 

2. Οι πόροι του Ιδρύματος διατίθενται: 

α) Για τα λειτουργικά έξοδα του Ιδρύματος (Δ.Ε.Η., 
Ο.Τ.Ε. Ύδρευση, κ.τ.λ.). 
β) Γιατην μισθοδοσία του Προσωπικού, 
γ) Γ ια οικονομικά βοηθήματα σε τροφίμους ή μη. 
δ) Γ ια την διαβίωση των τροφίμων και την ιατροφαρμα¬ 
κευτική περίθαλψή τους, 
ε) Γ ια δαπάνες καθαριότητας. 

στ) Γ ια την συντήρηση και τον εξωράίσμό του κτιρίου, 
ζ) Για κάθε άλλη δαπάνη, η οποία προβλέπεται από τον 
προϋπολογισμό. 

Το Διοικητικό Συμβούλιο αποφαίνεται, δηλαδή εγκρίνει 
ή απορρίπτει δαπάνες μη αναφερομένες στον Κανονισμό. 

Άρθρον 9 

Περί προσωπικού και εθελοντών 

Η λειτουργία του Ιδρύματος στηρίζεται αφ’ ενός στην 
εργασία εμμίσθου προσωπικού, το οποίο προσλαμβάνε¬ 
ται συμφώνως προς τις κείμενες διατάξεις κατόπιν απο- 
φάσεως του Διοικητικού Συμβουλίου εγκρινομένης από 
το Μητροπολιτικό Συμβούλιο. Αφ’ ετέρου στην εθελοντι¬ 
κή προσφορά και κοινωνική εργασία φιλανθρώπων, υπό 
τηνεποπτεία και τις οδηγίες του Διοικητικού Συμβουλίου. 


Άρθρον10 
Βιβλία 

Το Ίδρυμα τηρείτο κάτωθι βιβλία: 

1. Βιβλίο Πρακτικώντου Διοικητικού Συμβουλίου. 

2. Βιβλίο Πρωτοκόλλου εισερχομένης και εξερχομένης 
αλληλογραφίας. 

3. Βιβλίο Ταμείου. 

4. Διπλότυπα Γραμμάτια εισπράξεων και Εντολών πλη¬ 
ρωμής. 

5. Βιβλίο παραλαβής τροφίμων και αποθήκης. 

6. Βιβλίο ακινήτων και κινητών περιουσιακών στοιχείων. 

Άρθρον11 

Σφραγίδα 

Το Ίδρυμα έχει δική του σφραγίδα, η οποία φέρει στο 
μέσον την εικόνα της Μεταμορφώσεωςτου Κυρίου ημών 
Ιησού Χριστού και σε κύκλο τις λέξεις: ΙΕΡΑ ΜΗΤΡΟΠΟ- 
ΛΙΣ ΚΑΙΣΑΡΙΑΝΗΣ, ΒΥΡΩΝΟΣ και ΥΜΗΤΤΟΥ «ΕΝΟΡΙΑΚΗ 
ΣΤΕΓΗ ΓΕΡΟΝΤΩΝ» ΙΕΡΟΥ ΕΝΟΡΙΑΚΟΥ ΝΑΟΥ ΜΕΤΑ- 
ΜΟΡΦΩΣΕΩΣ ΤΟΥ ΣΩΤΗΡΟΣ ΒΥΡΩΝΟΣ. 

ΤΕΛΙΚΕΣ ΔΙΑΤΑΞΕΙΣ 

Άρθρον12 

Δωρητές 

Το Διοικητικό Συμβούλιο δύναται κατόπιν αποφάσεώς 
του να ανακηρύττει όσους προσφέρουν οικονομική ή ηθι¬ 
κή βοήθεια και υποστήριξη ή εθελοντική εργασία στο 
Ίδρυμα και να ονομάζει αυτούς: α)Δωρητές και β) Μεγά¬ 
λους Ευεργέτες αυτού. Κατ’ έτος και με τη φροντίδα της 
Ενορίας του Ιδρύματος θατελείται Ιερό Μνημόσυνο υπέρ 
αναπαύσεωςτων ψυχών των κεκοιμημένων αοιδίμων Δω¬ 
ρητών και Μεγάλων Ευεργετών του Ιδρύματος. 

Άρθρον13 

Διάλυση του Ιδρύματος 

Η διάρκεια λειτουργίας του Εκκλησιαστικού Ιδρύματος 
είναι επ’ αόριστον. Το Εκκλησιαστικό Ίδρυμα καταργείται 
με απόφαση της Ιεράς Συνόδου, ύστερα από απόφαση 
του Εκκλησιαστικού Συμβουλίου του Ενοριακού Ναού 
της Μεταμορφώσεως Βύρωνος και έγκριση του Σεβα- 
σμιωτάτου Μητροπολίτου Καισαριανής, Βύρωνος και 
Υμηττού η οποία δημοσιεύεται στην Εφημερίδα της Κυ- 
βερνήσεως και στο Περιοδικό «ΕΚΚΛΗΣΙΑ». Σε περίπτω¬ 
ση διάλυσης ή καταργήσεώς του, η περιουσία του Εκκλη¬ 
σιαστικού Ιδρύματος περιέρχεται αυτοδικαίως στην ιδιο¬ 
κτησία του Ιερού Ενοριακού Ναού Μεταμορφώσεωςτου 
Σωτήρος Βύρωνα Αττικής. 

Άρθρον14 
Τροποποίησις 

Ο παρών Κανονισμός τροποποιείται από την Διαρκή Ιε¬ 
ρά Σύνοδο, κατόπιν αιτιολογημένης αποφάσεώς του Δι¬ 
οικητικού Συμβουλίου του Ιδρύματος για την λήψη της 
οποίας είναι απαραίτητη η ψήφος του Σεβασμιωτάτου 
Μητροπολίτου ως Προέδρου, συμφωνούντος και του Εκ¬ 
κλησιαστικού Συμβουλίου του Ιερού Ναού. 

Άρθρον15 
Έναρξις ισχύος 

Η ισχύς του παρόντος άρχεται από της δημοσιεύσεώς 
του στο επίσημο Δελτίο της Εκκλησίας της Ελλάδος «ΕΚ¬ 
ΚΛΗΣΙΑ» και στην «Εφημερίδα της Κυβερνήσεως». 




19584 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρον16 
Ύψος Δαπάνης 

Από τις διατάξεις του Κανονισμού τούτου προκαλείται 
δαπάνη εις βάρος του Προϋπολογισμού του Νομικού 
Προσώπου Δημοσίου Δικαίου του Ιερού Ενοριακού Ναού 
Μεταμορφώσεως του Σωτήρος Βύρωνος, το ύψος της 
οποίας δεν μπορεί να προσδιορισθεί. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 2003 
Ο Πρόεδρος 

ΐ Ο Αθηνών ΧΡΙΣΤΟΔΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




